Bybelskool » 1 Kronieke 22 – Dawid berei Salomo nougeset voor vir die bou van die tempel
Written by Chris van Wyk. Posted in Kronieke
Dawid se visie was vir 'n tempel wat indrukwekkend groots sal wees, 'n roem en 'n sieraad vir alle lande. Maar sy seun Salomo was nog "jonk en sag".
Daarom doen Dawid drie goed wat ook die kleiner dele vorm waaruit die hoofstuk opgebou is:
Dawid tref vir Salomo die voorbereidings in terme van die bouers wat onder andere uit sy internasionale betrekkinge kom, bv. van Tirus en Sidon af, en in terme van materiaal vir die bouwerk wat as buit uit sy oorloë kom, sowel as uit geskenke van sy vriende onder die nasies, bv. Koning Toï van Hamat – vers 2-5. Die vreemdelinge wat Dawid hier bymekaargebring het, was veral vroeëre bewoners van die land Kanaän, "Amoriete, Hetiete, Feresiete, Hewiete en Jebusiete, afstammelinge van dié wat nie deur die Israeliete uitgeroei is nie en nog oor was in die land." (1 Kon 9:20-22). Salomo het hulle dwangarbeid laat doen wat uiteindelik tot opstand gelei het onder aanvoering van Jerobeam, die man wat hy aangestel het om oor hulle toesig te hou. Dit het tot die skeuring van die ryk gelei, wat 'n mens natuurlik ook laat wonder oor die wysheid van die gebruik van vreemdelinge en veral die aspek van dwangarbeid.
Dawid mentor sy seun deur hom in te laat in sy eie verhouding met God en te herinner aan die beloftes wat die Here oor Salomo uitgespreek het. Dawid moedig Salomo aan om sy eie verhouding met God in stand te hou, veral deur die wet na te kom, dit wat van God se wil bekend was, en met oorgawe homself te gee vir wat die Here vir hom duidelik maak: "Wees sterk en staan vas." – vers 6-16. Salomo sou baie aandag hieraan gee, veral om 'n "luisterende hart" te bekom (1 Kon. 3:9)
Dawid maak vir Salomo die pad gelyk onder die leiers van die volk, al die gesaghebbers, om Salomo te ondersteun. Let op hoe hy dié opdrag as 'n geestelike een uitspel sowel as een wat verbind is aan die Dawidshuis – vers 17-19. "Gee nou hart en siel daaraan om aan die Here julle God gehoorsaam te wees, en begin bou aan die heiligdom van God die Here."
Bybelskool oor 1 en 2 Kronieke in die tweede kwartaal 2013
Bybelskool oor Kronieke
1 Kronieke 2:1-4:23 – Identiteit gewortel in Juda en Dawid
1 Kronieke 4:24-5:26 – Verspilde verhouding met God lei tot wegvoering
1 Kronieke 6-7 – Die prioriteit van geestelik-godsdienstige leiding
1 Kronieke 8-9 – Die bevestiging van Jerusalem as Judese eerder as Benjaminitiese gebied
WEEK 2: 1 Kronieke 10-21
1 Kronieke 11-12 – Dawid word deur God en volk as koning gevestig
1 Kronieke 13-15 – Dawid raadpleeg die volk en God in die proses om die ark na Jerusalem te bring
1 Kronieke 16-17 – Dawid vier die tuiskoms van die ark en ontvang omvattende seën van God
1 Kronieke 18-21 – Die Here help Dawid net waar hy gaan
WEEK 3: 1 Kronieke 22-29
1 Kronieke 23-24 – Dawid reël die priesterlike en Levitiese bediening
1 Kronieke 25-26 – Dawid se reëlings vir 'n omvattende Levitiese bediening
1 Kronieke 27 – Dawid en die leiers in sy diens
1 Kronieke 28-29 – Dawid motiveer en mentor Salomo vir sy roeping om die tempel te bou
WEEK 4: 2 Kronieke 1-9
2 Kronieke 2-5 – Salomo bou die tempel en God se teenwoordigheid vul Sy huis
2 Kronieke 6 – Salomo plaas gebed sentraal in die verhouding met God
2 Kronieke 7 – God sit die seël op die tempel-inwyding met hemelse vuur en Sy verskyning aan Salomo
2 Kronieke 8-9 – Salomo het nasionale en internasionale invloed
WEEK 5: 2 Kronieke 10-16
2 Kronieke 11-12 – Rehabeam tree met groot oorleg op, maar faal in sy primêre verhouding met God
2 Kronieke 13 – Abia bevestig Juda se steun op die Here se leierskap
2 Kronieke 14-15 – Asa doen wat reg is in die oë van die Here
2 Kronieke 16 – Asa ignoreer die Here se hulp vir dié wat Hom vertrou en sterf aan siekte
WEEK 6: 2 Kronieke 17-24
2 Kronieke 19-20 – Josafat beveg korrupsie met regters van integriteit en behaal 'n groot oorwinning met God se hulp
2 Kronieke 21 – Joram doen wat verkeerd is in die oë van die Here en word met oorlog en 'n ongeneeslike siekte gestraf
2 Kronieke 22-23 – Ahasia doen ook wat verkeerd is in die oë van die Here en sy ma Atalia vaar nie beter nie
2 Kronieke 24 – Joas herstel die tempel, maar val vir vleitaal en verlaat die Here
WEEK 7: 2 Kronieke 25-32
2 Kronieke 26 – Ussia se voorspoed vang hom en hy raak te ingenome met homself
2 Kronieke 27-28 – Jotam hou koers, maar Agas verloor dit heeltemal
2 Kronieke 32 – Hiskia vertrou die Here in konflik en siekte en het berou van sy selfingenomenheid
WEEK 8: 2 Kronieke 33-36
2 Kronieke 34 – Josia bestry afgodery, herstel die tempel en gehoorsaam die voorskrifte van die wetboek
2 Kronieke 35 – Josia hou die grootste Paasfees, maar sneuwel in oorlog weens sy koppigheid
2 Kronieke 36 – Jerusalem val en die volk word in ballingskap weggevoer
Tags: Kronieke
Oct 18, 2020 | #
Hi Magdalena – dankie! Jy is nie verkeerd nie. Die fisiese tempel het reeds verdwyn deurdat ons die geestelike tempel van die Heilige Gees is (1 Kor 6) en Openbaring tereg sê dat die fisiese tempel nie meer nodig is nie, want God is volledig daar in die nuwe hemel en nuwe aarde.
Oct 15, 2020 | #
Waar studeer jy? Ek sal antwoord as ek my hand vinnig op antwoorde kan lê.
Jeanelle De Beer
Hi daar Chris, Ek is 'n derdejaar onderwysstudent wat Bybelkunde skryf die 3de November, ek wil asseblief vra of ek 'n paar vrae oor handeling vir u kan aanstuur, ons dosent gee ons nie die antwoorde op hierdie vrae nie, en ek wil seker wees van die feite, sodat ek versekerd voel oor die werk.
jeanelledebeer1998@gmail.com
Magdalena van Vuuren
Oct 14, 2020 | #
Goeiedag…. Terwyl ek vanoggend Sagaria lees 'GOOGLE' ek paar woorde en plekke om veral verduideliking te verkry oor die 8 gesigte. U pragtige en duidelike uiteensetting aan die einde van Sagaria 6 het my geweldig gehelp om die boodskap daarvan te verstaan. Daar word tans so baie gepraat ook van tempel wat weer gebou gaan word en mense beplan selfs verhuising na Israel.
Ook dat Israel steeds God se uitverkore volk bly. Ek glo nie dit gaan oor die stad Israel of sy mense nie.
Openbaring 21:9 vertel my van 'n nuwe Jerusalem en vers 22 'En 'n tempel het ek nie daarin gesien nie……,,,
Is ek verkeerd. ?
Weereens dankie. Seëninge
Oct 12, 2020 | #
My voorreg, Elmarie.
Elmarie Allies
Baie, Baie dankie. Ds Chris
Oct 4, 2020 | #
Hi Petrus, nee, Paulus het nie Jode wat Christene geword het, laat besny nadat hulle Christene geword het nie. Jode was reeds besny as hulle ouers getroue Jode was. Paulus het 'n uitsondering gemaak met Timoteus, want Timoteus was nie as kind besny nie, al was sy ma Eunice 'n Jodin. Sy pa was 'n Griek, so dié het dit waarskynlik gekeer. Paulus laat hom daarom besny ter wille van die bediening aan die Jode, omdat hulle Timoteus sou verwerp het en nie na hom sou geluister het as hy nie as gebore Jood getrouheid aan die wet sou kon demonstreer nie. Paulus het immers self die wet nagekom tot sy dood deur die feeste by te woon en selfs te offer soos ons in Handelinge 21 lees. Dit was die ooreenkoms in Jerusalem dat Joodse Christene die wet sou nakom en heidense Christene net die vier dinge van die wet sou nakom wat met afgodery en onsedelikheid verband gehou het (Hand 15). Daarom is Titus nie besny nie (Gal 2), want hy was volledig Grieks van afkoms.
Oct 3, 2020 | #
Beste Chris – Die handelinge van Paiulus rondom die besnydenis is vir my verwarrend. Het hy Jode wat Christene geword het laat besny twv die Joodse gebruike en nie Jode nie laat besny nie agv die Christelike leer en vryheid?
Oct 2, 2020 | #
Hi Paul, dankie en ek sal so maak (per e-pos). Onthou Prontuit die Waarheid waar ek die vier evangelies kronologies lees: https://bybelskool.com/evangelies/. Hier is die argief daarvan: https://bybelskool.com/prontuit-die-waarheid-argief/. Groete en seën.